
Cuvântul Tău Isuse 
Cuvântul Tău cel sfânt, 
mi-e singura lumină 
şi pază pe pământ. 
Prin el primesc credinţa 
şi dragostea de Sus, 
prin el am adevarul, 
căci el esti Tu, Isus! 

Cuvântul Tău Isuse, 
Cuvântul Tău ceresc, 
mi-e hrană şi putere, 
şi har dumnezeiesc! 
Prin el primesc viaţă 

şi-avânt spre ceruri, Sus, 
de-ascult de el intruna, 
de Tine-ascult Isus! 

Cuvântul Tău Isuse, 
Cuvântul Tău de har, 

mi-e haină şi podoaba 
şi sfânt mărgăritar. 

Căci îmbrăcat îintrânsul, 
când Te urmez supus, 
eu pururea cu Tine, 
voi semana Isus!... 

Cuvântul Tău Isuse, 
Cuvântul Tău divin, 

mi-e armă de-aparare, 
şi sabie şi-alin. 
Căci inarmat cu dânsul 
eu nu pot fi râpus, 
ci fi-voi ca şi Tine, 
biruitor, Isus! 


